La campanya "Recicla els teus aparells" arriba demà a Carcaixent
18 de maig de 2016

Carcaixent

La campanya 'Recicla els aparells', de difusió i conscienciació sobre la importància del reciclatge d'aparells elèctrics i electrònics d'ús domèstic, arriba demà a Carcaixent. La iniciativa està organitzada per la Conselleria d'Agricultura, Medi Ambient, Canvi Climàtic i Desenvolupament Rural, en col·laboració amb diverses plataformes i associacions dedicades a la recollida selectiva i la gestió de residus.

Un equip de dos informadors amb bicicleta, identificats amb la imatge de la campanya, recorrerà durant tot el dia els carrers de Carcaixent informant-ne la ciutadania i recollint els aparells elèctrics i electrònics en desús que se'ls lliuren.

D’esta manera, tot aquell que ho desitge podrà reciclar tot allò que funcione amb electricitat, piles o combustible com, per exemple, fluorescents, bombetes LED, telèfons, ordinadors, tauletes, televisors, aspiradores, batedores, planxes, depiladores, talladors de pèl, trepants…

A més, la campanya inclou el sorteig de tres viatges a Tenerife per a dues persones. Dos dels viatges se sortejaran entre les persones que lliuren els seus aparells per a reciclar als biciinformadors i el tercer se sortejarà entre els seguidors de la pàgina de Facebook Recicla els aparells (https://www.facebook.com/reciclatusaparatos).